Henare PeeniHon PEENI HENARE (Minister for the Community and Voluntary Sector): Tēnā koe e te Māngai o te Whare ka noho tonu ahau ki roto i te reo Māori. Tuku mauri ora ki te whei ao ki te ao marama tihēwa mauri ora. Tuatahi māku e tautoko atu ana i te mihi whakatau ki a koutou e ōku rangatira - Hikurangi Maunga te maunga haramai neke mai ki runga i tēnei Whare o tātou. Tuarua e tika ana ki roto i ngā tapuwae o te tupuna Api Mahuika i takahia ki runga i te awa o Taumārere mō ngā mahi a te hāhī te take. Ka tautoko ahau i ngā whakamoemiti i ngā inoi tonu ki te Kaihanga kia tiakina mai tātou katoa ki roto i te āhuatanga o tēnei nohoanga. Tuarua kia tiakina mai te haerenga o tēnei pire. Kua kōrero mai ngā minita o te Whare nei i te āhuatanga o tēnei pire. Ko tōna whakapapa i tīmatahia i tērā atu tau anā kō atu i te tekau tau ki muri. Iāianei nā ā ka tae mai ki mua i te aroaro o te Whare nō reira ko te inoi tonu ki te Kaihanga kia tiakina tēnei pire me ōna ringaringa katoa ka tae atu ki tōna whakatutukitanga. Ā ka tautoko tonu au i ngā tangi mōteatea atu ki te hunga mate. Kua wahaina mai te Whare i te tū o te rangatira a Apirana Mahuika ki roto i ngā mahi nei. Ā ka tautoko ahau i tērā o ngā tangi mōteatea atu ki a ia me te tangi atu anō hoki ki tētahi o ngā rangatira o te Whare ki roto i ngā tau kua pahure ake arā ko Parekura Horomia. Ko rātou katoa wēnei tū āhuatanga i whakaritea mai ka taea e Ngāti Porou otirā tēnei Whare te āta kōrero i ngā take o te wā nō reira ko ngā maharatanga ki a rātou haere haere haere. Ka whakahokia mai ngā rārangi kōrero ki a tātou e ōku rangatira - tēnā koutou.E tautoko atu ana ahau i te kōrero i tīmatahia e te Minita a Anaru Iti i mua i te aroaro o te Whare i te rā nei. Te tini o ngā āhuatanga kei roto i tēnei pire. Ko ētahi ka hopungia e au hei kaupapa kōrero māku i te rā nei ko te wāhanga ki ngā hapū ko te wāhanga ki ngā ingoa Māori ka whakahokia kāhore ehara i te mea whakahokia kāhore engari ka whakamanangia e te ture ki roto i te rohe o Ngāti Porou. Tuatoru ko te huarahi kei mua i ngā hapū o Ngāti Porou ki te mahi ngātahi me te Karauna mō ngā take e pā ana ki te takutai moana ki roto o Ngāti Porou.Heoi anō ka hoki atu ahau ki taku take tuatahi ko tērā take e pā ana ki ngā hapū ki roto o Ngāti Porou. E harikoa ana au i a au e pānui ana i te pire nei mō te āhuatanga ki ngā hapū ahakoa ko ētahi kua mahue ki waho ko te nuinga ka ū tonu mai ki te kōkiritanga o Ngāti Porou ki roto i te kaupapa nei. Kua roa rawa ngā hapū puta noa i te motu whānui e hiahia ana kia kite mai te kāwanatanga i wā rātou ake mana motuhake. Ka kite tātou katoa ki roto i tēnei pire āe ko Ngāti Porou whānui te waka e kōkiri ai te kaupapa nei engari kei ngā hapū te mana motuhake o te wāhanga ki a rātou o te wāhi ki a rātou o ā rātou ake takutai o ā rātou ake whenua. He mea mīharo tēnā he mea mīharo tēnā. E mōhio ana au ko tēnei pire ehara i te mea ka tutuki ki raro i ngā take whakahaere o ngā tatūnga kerēme e pā ana ki te Tiriti o Waitangi engari mō te pire hou e pā ana ki te takutai moana; engari ko tāku e hiahia ana ki roto i ngā mahi whakahaere o ngā pire tatū i ngā kerēme e pā ana ki te Tiriti o Waitangi kia kite atu i te mana motuhake o ngā hapū ki roto i ngā pire a taihoa ake nei. Tēnā pea kua tau a kaupapa ka tukuna atu ki ōku ake ki roto o Ngāpuhi kāti.E ōku rangatira ko te take tuarua e hiahia ana au te kōrero i tēnei wā anā ko te āhuatanga ki ngā wāhi whenua ki roto i a Ngāti Porou ka whakamanahia ngā ingoa tūpuna ki runga i aua wāhi. He mea mīharo tēnā nā runga i te mōhio āianei ka whakanuia e Aotearoa whānui te taenga mai a Kuki ki runga i te moutere o Aotearoa. Nō reira ko te pai i a tātou katoa e whakanui ana i te taenga mai o Kuki ki Aotearoa ā ka whakanuia anō e tātou katoa ngā ingoa Māori ngā ingoa tūturu i kitea e Kuki i te wā i a ia. He mea nui tēnā. Kia kaua tātou katoa e pōhēhē ka tae mai a Kuki ā he ingoa Pākehā i tōna taenga mai. Kāhore. He mea nui tērā nā runga i te mōhio āianei tātou ka whakanuia te taenga mai o Kuki ka whakamaumahara i tana taenga mai nō reira he mea mīharo te kite atu ki roto i te Tai Rāwhiti ana ki roto o Ngāti Porou ka whakamanahia e te Kāwanatanga me tēnei Whare ngā ingoa tupuna ki runga i ngā wāhi whenua ki roto i a rātou.Ko te mea tuatoru e te Māngai o te Whare ko te āhuatanga o tēnei pire ki te whakarite i te mahere ka taea e ngā hapū me Ngāti Porou whānui ki te āta kōrero ki te kāwanatanga ka tahi ki te kaunihera ā-rohe ka rua. He mea pai tēnā. He mea pai tēnā kia kite atu i taua mahere ka whakaritea mai ki roto i te pire kia kaua tētahi e haukoti i te mahere kia kaua tētahi e huri tuarā ki te whakaritenga ki roto i tēnei pire. Mehemea ka kite tātou ki roto i tēnei pire ka mōhio tātou katoa āe ki runga i ngā ūpoko o ngā rōpū e rua arā ko Ngāti Porou arā ko te Kāwanatanga ko te kaunihera hoki te tikanga kia noho ngātahi kia kōrero ngātahi mō ngā take e pā ana ki te takutai moana he mea mīharo te kite atu ki roto i tēnei pire ehara i te mea hou engari ka kī atu ahau he mea mīharo nā runga i taku take tuatahi anā ka taea e ngā hapū te wahaina i wā rātou ake whakaaro kōrero mō wā rātou ake wāhi whenua ki roto o Ngāti Porou he mea pai tēnā ki a au nei.E te Māngai o te Whare; ko tētahi atu o ngā kaupapa nui i kite au ki roto i te pire nei i whakaritea nei te pire i te mahere kia noho ngātahi ai a Ngāti Porou me ōna hapū me te kāwanatanga me ngā kaunihera ā-rohe ko tētahi o ngā mea pai i kite atu ahau i roto i te pire nei anā ko te taha ki te mātauranga. Ko ngā pou o te mātauranga he mea nui tēnā ki a au tā te mea pai te kite atu ki roto i te pire nei engari ki te kore a Ngāti Porou me ōna hapū katoa e whakamārama atu ana ki te tini me te mano ki roto i wā rātou ake rohe mō te āhuatanga o wā rātou mana motuhake wā rātou wāhi tapu wā rātou tikanga wā rātou ingoa tūpuna ki roto i a rātou e ka riro mā te iwi Māori ngā take katoa e hāpai ki roto i ngā tau e tū nei. He mea mīharo te kite atu ko tētahi o ngā whāinga kei roto ko te pou o te mātauranga. Te pou o te mātauranga he mea nui tērā. Kia kaua te kāwanatanga me te iwi o Ngāti Porou me ōna hapū katoa e pōhēhē ana kei a rātou katoa anake te āpōpōtanga mō ngā mahi i whakaritea nei e te pire. Kāhore. Me whakamōhio atu ki te tini me te mano ngā āhuatanga me ngā mahi katoa kei mua i te aroaro o Ngāti Porou me ōna hapū katoa ā me Aotearoa whānui.Hei mea whakakapi ake e te Māngai o te Whare tā te mea i kī mai te Hōnore a Christopher Finlayson i kī mai ia ki roto i te pire tawhito o te Takutai Moana ka kī nei ka aukatingia te wāhanga ki te hunga ka whai tono ki taua ture ki raro i te mana o taua ture ka whakaritea mai i tētahi ture hou arā ko te Marine and Coastal Act tērā. E hiahia ana au kia kite atu i te tini o ngā iwi ka tono mai ki raro i te ture hou ā me kaua e takaroa te mahi o tēnei Whare ka taea e ngā iwi ki roto i ngā tau e tū nei te mutu wawe i wā rātou kerēme mō te take nei. Ka nui tēnei māku. Kia ora tātou.[Thank you Mr Speaker I will stay in Māori. We launch in to the world of light the world of enlightenment behold there is life! Firstly I endorse the words of welcome to you my distinguished leaders—Mount Hikurangi welcome welcome to this House which belongs to us all. Secondly it is fitting that I follow in the footsteps of the revered Api Mahuika who meandered the Taumārere River doing work for the church. I echo the prayerful supplications to the Creator to watch over us all during the deliberations of this session; as well that He watch over the passage of this bill. Ministers of this House have spoken at length about this bill. Its beginnings can be traced years back indeed more than 10 years. It is now before the House and I once again implore the Creator to watch over this bill and all who contributed to it up to this point. I also pay my respects to our dearly departed. The House has recognised Apirana Mahuika's role in these endeavours. I therefore add my venerations to his memory and to the memory of another leader in this House in his time: Parekura Horomia. They all prepared the way for this that Ngāti Porou and indeed this House are able to duly consider important matters of the day and so we fondly remember and farewell them. Ladies and gentlemen let me bring this speech back to us. Greetings to you all.I support what Minister Andrew Little said to the House earlier today. There are many aspects to this bill. I wish to refer to some of them in my speech today namely the references to hapū and Māori names that have been resurrected; no not resurrected names in Ngāti Porou territory which will be given statutory recognition; thirdly the road that is ahead for the hapū of Ngāti Porou to work collaboratively with the Crown in matters foreshore and seabed within Ngāti Porou boundaries.So let me go back to my first subject and that is the matter of hapū within Ngāti Porou. I am very pleased to read in this bill the functions sitting with hapū. Even though some have been left behind the majority have been kept as Ngāti Porou progresses this matter. For a long time now hapū around the country have longed for the Government to accept their independence. We can all see in this bill that while Ngāti Porou at large is the vehicle being used to advance this matter each hapū can exercise its own independent authority over their boundaries over their foreshore over their land. That is wonderful. I am aware that this bill will not be accomplished via the Treaty of Waitangi claims process but by instead via the new bill relating to the foreshore and seabed. However what I would like to see in claims under the Treaty of Waitangi is that future bills will ensure that hapū do retain their independence. Who knows—when this comes to fruition perhaps I should make it available to my Ngāpuhi people.Ladies and gentlemen the second matter I wish to bring to your attention today is that which pertains to places within Ngāti Porou the ancestral names of which will be recognised. I am pleased about that particularly since New Zealand is shortly to celebrate the arrival of Captain Cook to these shores. It is good for us all that while we are celebrating the arrival of Captain Cook to New Zealand we are also celebrating the original place names that were used when he got here. This is important. Let us not tell ourselves that on arrival Captain Cook found that places had English names. No. It is therefore important knowing that commemoration celebrations for Captain Cook are about to take place that on the East Coast within Ngāti Porou ancestral place names will receive statutory recognition by the Government by this House.The third matter which I wish to raise is the proposal within this bill to accept that hapū as well as Ngāti Porou at large are able to have discussions with the Government in the first instance and with local councils in the second. This is a good thing. This is good because this bill means that such provisions cannot be avoided or ignored. When we look at this bill we can certainly see that the responsibility lies with both sides—that is with Ngāti Porou and with the Government both national and local to collaborate to have genuine dialogue concerning the foreshore and seabed. It is wonderful to see this in the bill; while it is not new what makes it commendable relates to my first point and that is that hapū are able to articulate their own land issues within Ngāti Porou and that in my view is good.I believe that one of the important aspects of this bill which requires Ngāti Porou and its hapū along with the national and local government bodies to collaborate one of its important features relates to education. The education provisions are important in my opinion because while it is good to see these things in this bill if all Ngāti Porou hapū do not educate the masses within their boundaries about those things which give them their special identity and independence such as their sacred sites their customs their ancestral names it will be left to Māori generally to exercise that responsibility in the future. Therefore it is very pleasing to see that one of the objectives herein relates to education. It is important. Let us not delude ourselves that only the Government Ngāti Porou and its hapū have a future stake in the provisions of this bill. Not at all. The matters raised here before Ngāti Porou its hapū and wider New Zealand ought to be shared with the masses.Finally the Hon Christopher Finlayson in his contention that application for ownership rights to the foreshore and seabed were extinguished in the former Foreshore and Seabed Act established a new law the Marine and Coastal Area (Takutai Moana) Act. I would like to see tribes make application under that new Act and for this House to deal promptly with such applications so that tribes in coming years can have their claims swiftly dealt with. Enough from me. Greetings to all.]